BJC ติดอันดับ “หุ้นยั่งยืน” ต่อเนื่องปีที่ 3
BJC ติดอันดับ “หุ้นยั่งยืน” ประจำปี 65 ต่อเนื่องเป็นปีที่ 3 อยู่ในกลุ่มอุตสาหกรรมประเภท กลุ่มบริการสะท้อนความมุ่งมั่น ธุรกิจ และคำนึงถึงการมีส่วนร่วมรับผิดชอบ เศรษฐกิจ สังคม สิ่งแวดล้อม
BJC ติดอันดับ “หุ้นยั่งยืน” ประจำปี 65 ต่อเนื่องเป็นปีที่ 3 อยู่ในกลุ่มอุตสาหกรรมประเภท กลุ่มบริการสะท้อนความมุ่งมั่น ธุรกิจ และคำนึงถึงการมีส่วนร่วมรับผิดชอบ เศรษฐกิจ สังคม สิ่งแวดล้อม
12 ต.ค. 2565

บริษัท เบอร์ลี่ ยุคเกอร์ จำกัด (มหาชน) หรือ BJC เปิดเผยว่า ได้เป็นหนึ่งในบริษัทจดทะเบียนที่มีรายชื่ออยู่ใน “หุ้นยั่งยืน” Thailand Sustainability Investment (THSI) อย่างต่อเนื่องเป็นปีที่ 3 ประจำปี 2565 นับตั้งแต่ปี 2563 ในกลุ่มอุตสาหกรรมประเภท “กลุ่มบริการ” (Services) จากตลาดหลักทรัพย์แห่งประเทศไทย นับเป็นเครื่องหมายที่สะท้อนถึงความมุ่งมั่นในการดำเนินธุรกิจ โดยคำนึงถึงการมีส่วนร่วมรับผิดชอบต่อเศรษฐกิจ สังคม และสิ่งแวดล้อม
ทั้งนี้เพื่อให้เป็นไปตามหลักการ และมาตรฐานด้านความยั่งยืน รวมทั้งสนับสนุนให้การดำเนินงานของ BJC ในทุกๆด้าน และสามารถส่งเสริมพร้อมทั้งช่วยให้บริษัทฯ สามารถบรรลุเป้าหมาย Net zero ให้ได้ในปี 2050 ตามที่ตั้งเป้าไว้ บริษัทฯได้วางนโยบายการพัฒนาอย่างต่อเนื่องในเรื่องสิ่งแวดล้อม โดยเฉพาะการจัดการกับการเปลี่ยนแปลงของสภาพภูมิอากาศ การสร้างคุณค่าเพิ่มให้กับสังคม และผู้มีส่วนได้เสียทุกภาคส่วน